فوئنتس سی یه که کسم سیاسی داشت رخ ونیا ویرگار ایسنی و جهون سیاست نه دسمایه متلیا خوش کرده و روشت نیسنن که ویجه وه بی و وا پیدا بیین نویسیاریا نوم دیار اسپانیایی زونی چی ماریونا آزوئلا، خوآن رولفو و لائورا اسکیبل جون نازاری وه نیسمون ایسنی مکزیک ده و نوم خوشه تی نویسیاریا نوم دیار اسپانیایی زونی چی گابریل گارسیا مارکز و ماریو بارگاس یوسا نیا.کارلوس فوئنتس د لا آرنگیا خوش دباره ویرگار مکزیک که وا دماونیا عشق و مردن و ویردیار شیوسه وه یک چنه می زنه. موئه بویی که وه مکزیک نه د آرنگیا خوش راس کرده. کارلوس فوئنتس د چک چنه ای که وا مجله نازار «پاریس ریویو» د شماره ۸۲ زمسو سال ۱۹۸۱ داشت روشت نیسنن خوشه چنی دیار میکه: مه نیسنه شوصو هیئم. د ساعت هشت و نیم صو شرو می کم وه نیسنن وا قلم و تا سائت دوازده و نیم نهاش می ئرم و اوسه می رم شنا نهاش ؤرمی ئردم و ناهاری موئرم و ایواره کتاو مئونم. نها وه ئم می رم پیاده رئتن تا سی نیسنن روز نهایی آماده بام. دما یه که مشغول نیسنن بام واس همه کتاو نه د ویرم نیسنه بام. ایچه د پرینستون (فوئنتس د گات نهاپرسایشت د ای دونسمنیجا درس می ده) همیشه مسیری سه گوش نه سی خوم دماگری میکم: د حونهانیشتین د خیاوون مرسر میرئم، نها وه می رئم وه حونه توماس مان د خیاوون استاکتن و اوسه نها ونو میرئم وه حونه هرمان بروچ. نها دیئن ای سه گل حونه میرئم د حونه خوم و گاتی که میرسم وه حونه شش هف گل بلگه که سی صو واس بنیسم د ویرم دارم.اول وا قلم می نیسم و اوسه که حس کردم متل ها اوچه، ونه مینم کناری. اوسه دسنیس نه غلط گری می کم و خوم وا ماشین وه نه مینسم و تا گات آخر ونه راس میکم.د گاتی که متل نه ری کاغذ میارم د راستکی کار وه تموم بیه: نه صئنه ای د قلم افتائه و نه بهرجایی د ویرم رئته. خو دونم چی بنیسم فوئنتس ائتقات داشت که دنگ زئنی دوبیشتر مکزیکیا وا مشگلات،خشونت و ناراضی بیین گرآن د حال و بال خوش شیوسه وه یک و وه میها که یه گل قدرت تازه د ای دنگ ژار بیه.وه میگت می همه آرنگیاش دباره ترسن.ائساس ترس ده یه که کی د در میا، کی ایمانه دوس داره، ایما کی نه دوس داریم و چه جور وش می رسیم. یه گل د ساونیا بیشتر آرنگیا فوئنتس سکس ه، که گات وختی سیش دردسر دروس می کرده. گپ متل «پوس ونن» وه د اسپانیا وه «پورنوگرافیک، کمونیستی، ضد مسئیت، ضد آلمان و حامیندار جیدیت» بیی نوم دیار بیه و صلا پلا بیین نگرت.